NORAKSTS

|  |  |
| --- | --- |
| 26.07.2018. | Nr.10/16 |

**ILGTERMIŅA AIZŅĒMUMA ŅEMŠANA IZGLĪTĪBAS IESTĀŽU INVESTĪCIJU PROJEKTA “JELGAVAS VALSTS ĢIMNĀZIJAS PĀRBŪVES PAPILDDARBI” ĪSTENOŠANAI**

(ziņo I.Meija)

 **Atklāti balsojot: PAR – 10** (A.Eihvalds, I.Jakovels, A.Rublis, V.Ļevčenoks, M.Buškevics, R.Vectirāne, D.Olte, A.Garančs, R.Šlegelmilhs, J.Strods), **PRET- 1** (L.Zīverts), **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par valsts budžetu 2018.gadam” 14.panta trešo daļu un Ministru kabineta 2008.gada 25.marta noteikumiem Nr.196 “Noteikumi par pašvaldību aizņēmumiem un galvojumiem”,

**JELGAVAS PILSĒTAS DOME NOLEMJ:**

1. Ņemt Valsts kasē vai komercbankā ar tās noteikto kredīta procentu likmi ilgtermiņa aizņēmumu pašvaldības izglītības iestāžu investīciju projekta “Jelgavas Valsts ģimnāzijas pārbūves papilddarbi” īstenošanai 888 438 *euro* (astoņi simti astoņdesmit astoņi tūkstoši četri simti trīsdesmit astoņi *euro*) uz 20 gadiem šādā sadalījumā:
	1. 2018.gadā - 444 219 *euro* (četri simti četrdesmit četri tūkstoši divi simti deviņpadsmit *euro*);
	2. 2019.gadā - 444 219 *euro* (četri simti četrdesmit četri tūkstoši divi simti deviņpadsmit *euro*).
2. Aizņēmuma pamatsummas atmaksu sākt ar 2021.gada 20.septembri.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētāja vietnieks (paraksts) J.Strods

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 26.jūlijā